ตำราเดียวกัน
มีข่าวฮือฮาแจ้งให้สมาชิกสภากาแฟได้ทราบโดยทั่วกัน,เป็นข่าวศาลรัฐธรรมนูญ ได้วินิจฉัยคำร้องกรณี ร่าง พ.ร.บ.ป.ป.ช.ฉบับใหม่ยกเว้นกฎเหล็กให้ประธาน ป.ป.ช.และกรรมการ ป.ป.ช.ชุดปัจจุบัน 7 คน,ซึ่งมีปัญหาขาดคุณสมบัติและมีลักษณะต้องห้ามตามรัฐธรรมนูญ ให้สามารถดำรงตำแหน่งต่อไปจนครบ 9 ปี,จนเกิดกระแสวิพากษ์วิจารณ์กันอึกทึกครึกโครม,แม่ลูกจันทร์ กราบเรียนว่า การแก้ไขเพิ่มเติมบทเฉพาะกาล พ.ร.บ.ป.ป.ช. เพื่อต่ออายุให้ประธานและกรรมการ ป.ป.ช.ซึ่งต้องพ้นตำแหน่งเนื่องจากขาดคุณสมบัติ และมีลักษณะต้องห้ามตามรัฐธรรมนูญ ให้นั่งเก้าอี้ ป.ป.ช. ต่อไปจนครบเทอม,จะมีใบสั่งจากใครหรือไม่ ยังไม่มีใบเสร็จยืนยัน??,แต่ส่อเจตนาเอื้อประโยชน์ให้ พล.ต.อ.วัชรพล ประสารราชกิจ ลูกน้องใกล้ชิด บิ๊กป้อม ได้นั่งเก้าอี้ประธาน ป.ป.ช.ต่อไปอีกยาวๆ,การเพิ่มบทเฉพาะกาลใน ร่าง พ.ร.บ.ป.ป.ช.ยกเว้นคุณสมบัติ และลักษณะต้องห้าม เพื่อต่ออายุให้ประธาน และกรรมการ ป.ป.ช.นอกจากไม่สง่างาม,ยังเข้าข่ายขัดรัฐธรรมนูญจังเบอร์,ปรากฏว่า ที่ประชุมตุลาการศาลรัฐธรรมนูญ ได้พิจารณาคำร้องประเด็นนี้แล้ว และได้มี มติเป็นเอกฉันท์ ว่าการแก้ไขเพิ่มเติมบทเฉพาะกาลร่าง พ.ร.บ.ป.ป.ช.ฉบับใหม่ เพื่อต่ออายุให้ผู้ที่ขาดคุณสมบัติ และมีลักษณะต้องห้าม ยังดำรงตำแหน่งประธาน ป.ป.ช.และกรรมการ ป.ป.ช.ต่อไปจนครบเทอม,ไม่เข้าข่ายขัด หรือแย้งต่อรัฐธรรมนูญ ซึ่งเป็นกฎหมายแม่แต่อย่างใด,แม่ลูกจันทร์ สรุปว่าคำตัดสินของศาลรัฐธรรมนูญเป็นเสมือนหนังสือรับรองว่า พล.ต.อ.วัชรพล ประสารราชกิจ ประธาน ป.ป.ช.คนปัจจุบัน ซึ่งมีลักษณะต้องห้ามตามรัฐธรรมนูญ มาตรา 204 เนื่องจากพ้นจากดำรงตำแหน่งทางการเมือง (เป็นเลขาฯ รองนายกฯ พล.อ.ประวิตร วงษ์สุวรรณ) ไม่เกิน 10 ปี,ยังสามารถนั่งเก้าอี้ประธาน ป.ป.ช.ต่อไปได้อย่างสบายแฮ,เช่นเดียวกับ นายวิทยา อาคมพิทักษ์ กรรมการ ป.ป.ช. ซึ่งมีลักษณะต้องห้ามตามรัฐธรรมนูญ (เนื่องจากเคยดำรงตำแหน่งกรรมการองค์กรอิสระอื่นมาก่อน) ร่วมทั้งกรรมการ ป.ป.ช.อีก 5 คน ซึ่งเข้าข่ายขาดคุณสมบัติ เนื่องจากเคยรับราชการในตำแหน่งไม่ต่ำกว่าอธิบดี หรือเทียบเท่า ไม่ครบ 5 ปี ก็พลอยได้รับการต่อวีซ่าอัตโนมัติยกทีม,สรุปว่า เพราะต้องการต่ออายุ พล.ต.อ.วัชรพล คนเดียว ทำให้กรรมการ ป.ป.ช.อีก 6 คน พลอยได้รับส่วนบุญโดยทั่วหน้ากัน,อย่างไรก็ดี แม่ลูกจันทร์ ไม่แปลกใจที่ศาลรัฐธรรมนูญตัดสินให้ประธาน ป.ป.ช.และ กก.ป.ป.ช.ซึ่งมีปัญหาขาดคุณสมบัติ และมีลักษณะต้องห้ามดำรงตำแหน่งต่อไปได้ทั้ง 7 คน,ไม่แปลกใจ เพราะศาลรัฐธรรมนูญ เองก็ได้ต่ออายุเหมือนกัน,ตุลาการศาลรัฐธรรมนูญ 5 คน ซึ่งขาดคุณสมบัติ เนื่องจากดำรงตำแหน่งมาครบ 9 ปีเต็ม ก็ได้รับต่อวีซ่าพิเศษให้ปฏิบัติหน้าที่ต่อไป,ส่วนตุลาการศาลรัฐธรรมนูญอีก 4 คนที่เข้าข่ายขาดคุณสมบัติก็ได้รับการต่อวีซ่าให้อยู่จนครบ 9 ปีเช่นเดียวกัน,เมื่อศาลรัฐธรรมนูญได้ต่อวีซ่า ประธาน ป.ป.ช. และกรรมการ ป.ป.ช. ย่อมได้ต่อวีซ่าตามตำราเดียวกัน,ปั่ดโธ่ไม่เห็นต้องแปลกใจอะไรเลย.,แม่ลูกจันทร์
ศาลรัฐธรรมนูญ ได้วินิจฉัยคำร้องกรณี ร่าง พ.ร.บ.ป.ป.ช.ฉบับใหม่ยกเว้นกฎเหล็กให้ประธาน ป.ป.ช.และกรรมการ ป.ป.ช.ชุดปัจจุบัน 7 คน
ศาลรัฐธรรมนูญ,ป.ป.ช.,รัฐธรรมนูญ,สำนักข่าวหัวเขียว,แม่ลูกจันทร์